**Poeziei**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În oricare gânduri

În oricare vise

Poezia rânduri

Gingașe îmi scrise.

Pe-orice căi ce pleacă

Ori pe cale-ntoarsă

Ea mă tot împacă

Să mă-ntorc acasă.

Mi-e ca și o soră

Sau îmi este mamă,

Când e auroră,

Dar când e și vamă.

Strict severă-ntreabă,

Luminoasă tace

Și eu fug în grabă

Sau aștept în pace.

Unde nu m-aș duce,

De-undeva de vin eu

Poate fi răscruce

Ori far cu lumine.

Uneori mă satur

Și-i spun că-i străină -

Ea la mine cată

Blândă și senină.

De-o ador cu bale

În amorezare,

Mă privește-n jale

Și ocrotitoare.

Ea că mi-i corvoadă,

Că zeiță-mi este,

De-o doresc cu roadă

Pleacă în poveste.

Poate să m-asculte

Din orice durere,

Dar mă mir mai mult eu

Câtă-mi dă putere.

Soarta mea când plâns-a

Că-i nefericită

M-am trezit cu dânsa

În partea iubită.

Când văd nenorocul

Într-un teasc mă frânge

Poezia focul

Mi-l aprinde-n sânge.

Și nu e obstacol,

Hău fără de punte

Care să mă-ntoarcă

De la pisc de munte...

Ești chemare-n față

Și aripi în spete.

Dumnezeu în viață

Fericirea-mi dete.

Victor Bragagiu